Žabiru

Žabiru (Jabiru mycteria) – gandrinių (Ciconiidae) šeimos paukštis, vienintelė rūšis gentyje.

Kūnas iki 1,2 m aukščio. Išskėsti sparnai tarp savo viršūnių siekia iki 2,6 m pločio. Kūno danga balta, snapas, kaklas ir galva – juodi. Patelių akys geltonos, patinų juodos.

Paplitę nuo Meksikos iki Argentinos. Gyvena didelėmis grupėmis prie upių ir tvenkinių. Minta žuvimis, moliuskais ir varliagyviais, kartais smulkiais žinduoliais.

Lizdą įsirengia aukštai medžiuose. Peri nuo rugpjūčio iki rugsėjo mėn. Deda 2-4 kiaušinius. Paeiliui peri abu poros nariai.

Kategorija:Gandriniai